Diari Oficial de la Generalitat Valenciana


Sumari del DOGV 3480, del 23-04-1999 (1999/3655)

DECRET 56/1999, de 19 d'abril, del Govern Valencià, pel qual s'estableixen ajudes per pal·liar els danys produïts per les inclemències meteorològiques sofertes durant els mesos de novembre i desembre de 1998.
----------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/04/19/56/dof/vci/html**

### Dades del document

Número de DOGV
:   3480

Data del DOGV
:   23-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3655


Data del document
:   19-04-1999

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * suport econòmic
    * ajuda a l'agricultura
    * desastre natural
    * catàstrofe agrícola
    * ajuda pública

DECRET 56/1999, de 19 d'abril, del Govern Valencià, pel qual s'estableixen ajudes per pal·liar els danys produïts per les inclemències meteorològiques sofertes durant els mesos de novembre i desembre de 1998. [1999/X3655]
  
El dia 23 de novembre de 1998 va tenir lloc una tronada acompanyada de fortes precipitacions en forma de pedra, en una àmplia zona del terme municipal de Pilar de la Horadada, en la província d'Alacant, que va causar danys tant en les estructures com en les cobertes d'un elevat nombre d'hivernacles.
  
Així mateix, durant els dies 20 i 21 del mes de desembre de 1998, diversos municipis de les comarques de la Plana de Vinaròs i el Baix Maestrat, en la província de Castelló, van ser afectats per forts vents que provocaren importants danys en estructures i cobertes dels hivernacles.
  
Davant d'aquesta situació i ja que els danys considerats no estan inclosos en els riscos coberts per les assegurances agràries, el Govern Valencià ha decidit aprovar unes ajudes econòmiques que pal·lien, en la mesura possible, els greus efectes produïts i permeten la recuperació econòmica de les explotacions afectades.
  
Per això, a proposta del conseller d'Agricultura, Pesca i Alimentació i amb la deliberació prèvia del Govern Valencià, en la reunió del dia 19 de abril de 1999,
  
DECRETE
  
Article 1
  
El Govern Valencià, per mitjà de la Conselleria d'Agricultura, Pesca i Alimentació, concedirà ajudes econòmiques als titulars d'explotacions agrícoles els hivernacles dels quals hagen resultat afectats per la tronada de pedra del dia 23 de novembre de 1998, en el terme municipal de Pilar de la Horadada, i pels forts vents produïts durant els dies 20 i 21 de desembre de 1998, en els municipis següents de la província de Castelló: Vinaròs, Benicarló, Peñíscola, Cálig, San Jorge, Santa Magdalena de Pulpis i San Rafael del Río. Aquestes ajudes es destinaran a la reposició d'estructures i cobertes dels hivernacles afectats.
  
Article 2
  
L'import de l'ajuda serà el de la totalitat de les despeses de recuperació que figuren en la factura corresponent, amb els màxims establits en l'article 3. Els imports seran acumulables quan corresponga.
  
Quan les ajudes siguen únicament destinades a la substitució de les cobertes dels hivernacles, caldrà acreditar que la coberta que s'ha de substituir presenta una antiguitat inferior a dos anys, mitjançant una factura justificativa de la reposició anterior.
  
Article 3
  
Els imports màxims de subvenció per a la reposició d'estructures i cobertes dels hivernacles seran els següents:
  
Tipus d'ajuda Quantia
  
Tipus parral (fusta i metall) (inclosa coberta) 400 PTA/m²
  
 (2,40 euros)
  
Tipus multicapella (inclosa coberta) 500 PTA/m²
  
 (3,00 euros)
  
Pantalla tèrmica 325 PTA/m²
  
 (1,95 euros)
  
Calefacció 300 PTA/m²
  
 (1,80 euros)
  
Sols coberta 150 PTA/m²
  
 (0,90 euros)
  
El càlcul final de l'ajuda es farà en pessetes i posteriorment es convertirà a euros, d'acord amb la normativa vigent.
  
Article 4
  
Si en el termini de sis mesos des de la data de terminació del període de presentació de sol·licituds de les ajudes, indicat per mitjà de l'ordre que desplegue aquest decret, no s'haguera dictat resolució expressa, s'entendrà desestimada la sol·licitud.
  
DISPOSICIONS FINALS
  
Primera
  
Es faculta el conseller d'Agricultura, Pesca i Alimentació per al desplegament i l'aplicació d'aquest decret.
  
Segona
  
Aquest decret vigeix des de l'endemà de la publicació en el Diari Oficial de la Generalitat Valenciana.
  
València, 19 d'abril de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Agricultura, Pesca i Alimentació,


Còpia Permalink ELI